Source: http://docplayer.hu/1173737-Themis-az-elte-allam-es-jogtudomanyi-doktori-iskola-elektronikus-folyoirata-2007-junius-themis-themis.html
Timestamp: 2017-08-23 06:51:54
Document Index: 4195144

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

THEMIS. Az ELTE Állam- és Jogtudományi Doktori Iskola elektronikus folyóirata június THEMIS THEMIS - PDF
THEMIS. Az ELTE Állam- és Jogtudományi Doktori Iskola elektronikus folyóirata június THEMIS THEMIS
Download "THEMIS. Az ELTE Állam- és Jogtudományi Doktori Iskola elektronikus folyóirata. 2007. június THEMIS THEMIS"
1 THEMIS THEMIS THEMIS Az ELTE Állam- és Jogtudományi Doktori Iskola elektronikus folyóirata június
2 2 Themis: Az ELTE ÁLLAM- és Jogtudományi Doktori Iskola elektronikus folyóirata A Szerkesztőség a Doktori Iskola hallgatóinak máshol nem publikált tanulmányait közli. Szerkesztőbizottság: Gönczöl Katalin, Takács Péter, Nagy Marianna Szerkesztette: Nagy Marianna Szerkesztőség címe: 1053 Budapest, Egyetem-tér 1-3. Megjelenik minden évben kétszer.
3 3 Tartalom TARTALOM 3 BIRÓ BENJAMIN: A regionális önkormányzat létrehozásának törvényalkotási 4 kísérlete BODZÁSI BALÁZS: Főbb csomópontok az önálló zálogjog újraszabályozásában 17 MOLNÁR HELLA: Az önszerződés 33 TÓTH J. ZOLTÁN: Rendkívüli büntetőjog és a halálbüntetés az 1910-es évek 49 Magyarországán VERMES ATTILA: A nemzetközi közúti árufuvarozók felelősségbiztosítása 63
4 4 Bíró Benjámin Alkotmányjogi Tanszék Konzulens: Kukorelli István A regionális önkormányzat létrehozásának törvényalkotási kísérlete Bevezetés Jelen tanulmányban a regionális önkormányzat létrehozását célzó T/234 számú A Magyar Köztársaság Alkotmányáról szóló évi XX. törvény módosításáról és a T/240 számú A helyi önkormányzatokról szóló évi LXV. törvény módosításáról című törvényjavaslatokat szeretném bemutatni. Azért tartom bemutatásra érdemesnek ezt a két törvényjavaslatot, annak ellenére, hogy azok nem kerültek elfogadásra az Országgyűlés által, mert ezen törvényjavaslatokban első alkalommal öltött testet a regionális önkormányzat elképzelése. Ennek megfelelően a tanulmány első része általános kiindulópontokat rögzít, meghatározni igyekszik, hogy mit értünk ma regionalizmuson, milyen feltételek fennállása esetén tekinthető egy önkormányzati struktúra regionálisnak. Ezt követi a második részben a tanulmány tárgyát képező két törvényjavaslat bemutatása, fontosabb rendelkezéseinek elemzése, összehasonlítása a hatályos Alkotmánnyal, törvénnyel. I. KIINDULÓPONTOK A régióknak és regionalizmusnak számos értelmezése van. Ha megközelítések szerint rendezzük őket csoportokba, a felfogások és értelmezések következő módon különíthetőek el. a) társadalom-földrajzi elhatárolás, b) közigazgatási határok kijelölése, c) az uniós regionális fejlesztések kereteihez való igazodás, d) igazgatásszervezési racionalizálási törekvések.
5 5 a) A társadalom-földrajzi kutatások a különböző térségek olyan valóságos társadalmi viszonyokon alapuló kapcsolatrendszert keresik, amelyek kapcsolatokat és térszerkezetet teremtenek települések között, illetve térségszervező erőt jelentenek. Ez a megközelítés a témánk szempontjából fontos, hiszen a közigazgatás szervezése csak akkor lehet érdemi, ha a valóságos társadalmi szükségleteken alapul. A régiók lehatárolása is úgy célszerű, hogy fontos kapcsolatrendszereket ne metsszenek át a határok, hanem erősítsék a kívánatos kohéziókat. b) A területi közigazgatás illetékességi területeinek megvonása a térszerkezet alakulásának egyik fontos tényezője. Jelentősége feltétlenül kiemelt a területi viszonyokban, tekintve a vonzatokat, amelyekkel aztán maga is hatást gyakorolhat a területi kapcsolatrendszerek mikéntjére. Ezért a közigazgatási határok kialakításához figyelembe kell venni az igazgatás sajátos követelményeit, amelyek sok tekintetben ellentmondanak a gazdasági vagy társadalmi szükségletek más megnyilvánulásainak területi vetületeivel. Jó esetben a közigazgatás maga is közösségi szükségleteket fejez ki és jelenít meg. c) Az Európai Unióhoz való csatlakozás új megvilágításba helyezte a regionalizmus kérdését. Jogharmonizációs kényszer ugyan nincs. A minimális elvárás leginkább logikailag következtethető ki. A strukturális források elosztásához meg kell teremteni a kapcsolódás technikai lehetőségét. Rendelkezni kell tehát az Unió területi statisztikai rendszeréhez való illeszkedést lehetővé tevő számbavételi struktúrával. NUTS-rendszer átvétele ennek megfelelően megtörtént. d) A regionalizmus az igazgatás-racionalizálási törekvéseknek is célpontja. A területi államigazgatási szervezetek rendszerét, valamint az önkormányzati igazgatás területi rendszerét a hatékonyság növelésére hivatkozva több hullámban is érintették és érintik ún. korszerűsítési törekvések. A szóban forgó javaslatok abban különböznek a b) pont alatt említett közigazgatási lehatárolási elméletektől, hogy nem funkcionális szempont dominál érvelésükben, hanem valamilyen egyedi szak-racionális szempont, amelyet általánosítanak Kihívások Az önkormányzati rendszer évi reformja alapvetően a településeket érintette. Mára megérett a helyzet a középszintű térségi szerepek újraértelmezésére. A helyi közigazgatás reformjának második lépcsőjében a településeket meghaladó területi szintek és az ott célszerűen ellátható közösségi funkciókör megreformálása van soron. Az új önkormányzatok létrehozásának együtt kell járnia a közfeladatok, a források, az igazgatási megoldások és gyakorlatok alapvető megújításával.
6 6 Az átalakítástól várható előnyök az alábbiakban foglalhatók össze: Az Európai Unió integrációs aktivitásnak fontos iránya a területi politika, amelyiknek alapvető célja a strukturális, azaz társadalmi és gazdasági szerkezeti okokra visszavezethető különbségek csökkentése. Ennek egységei a hazai értelmezés szerinti megyéknél nagyobb egységet átfogó régiók. A kiskapacitású községi önkormányzatok szolgáltatásszervezési pozíciója javul, ugyanakkor a nagytérség egészének versenyképessége is. A központi hatalom ésszerű decentralizációja tovább erősíthető. A közösségi feladatok közül különösen a következő területek jönnek szóba: a hálózati infrastruktúra fejlesztése, a környezetgazdálkodás. A helyi önkormányzati rendszer hiányzó erős középszintje létrehozható. A mai megyerendszeren kívül esnek legnagyobb városaink, amelyek intézményesen nem részei a körülöttük lévő megyének; megyei joggal felruházva, mesterségesen ki vannak szakítva környezetükből. Nagy méretű, erős önkormányzati jogosítványokkal rendelkező régiókkal helyreállítható a területi struktúra célszerűen koordinált integrációja úgy, hogy a települések eddig elért önállósága sem csorbul. A közfeladatok szervezésének egyes reformjai ugyancsak kötődnek az újraértelmezett regionális rendszerhez Prioritások A fenti kihívások önmagukban még nem teremtenek cselekvési kényszert. Tehát a megvalósítási program meghatározásához a reális cselekvési mezőben közigazgatás- és területi hatalompolitikai irányokat kell kitűzni. A Belügyminisztérium keretein belül működő IDEA munkacsoport többek között kidolgozott egy javaslatot, amely alapján a kormányzati szándék prioritásainak alábbi rendszerét állították el, amelynek főbb pontjai: a) A magyar helyi közigazgatási rendszernek szüksége van a településen kívüli, erős önkormányzati szintre, mert vannak olyan nagytérségi feladatok, amelyeket általánosan választott testületek által hozott döntések alapján, decentralizált módon célszerű megoldani. b) A települési és a központi szint között a következő középszintek kialakítás és szükség szerinti újraértelmezése valósul meg: kistérség (NUTS 4), megye (NUTS 3) és régió (NUTS 2).
7 7 c) Regionális szinten területi önkormányzatok kialakítása szükséges, amely önkormányzati általános választásokon választott testület vezetése alatt álló, közhatalmi szerv. d) Az önkormányzati rendszer területi szintje perspektivikusan ne kettőződjön meg. e) A regionális hatáskörök nagyobbik részét központi szintről delegálják. f) A regionális reformnak alapvető része a főváros helyzetének, területi szerepének kezelése. Ezáltal csökkenthető a vidéki városokkal és általában a vidékkel szembeni kontraszt. Másfelől a főváros saját térségével maga is új intézményes kapcsolatba kerül. g) Kifejezetten kormányzati igényre az említett javaslat a régiók jelenlegi lehatárolását az átalakítás első szakaszában adottnak vette. 1 h) Az IDEA munkacsoport munkacsoport javaslatában szereplő program menetrendje szerint, az Országgyűlésnek legkésőbb 2005 nyaráig döntési helyzetbe kellett volna kerülnie ahhoz, hogy az esetleges átalakításhoz szükséges idő rendelkezésre álljon. Így a következő ciklus elején léphetne működésbe a megreformált területi rendszer és az EU következő tervezési időszakának január elsejétől már így vághatnának neki, reményeik szerint. Azonban ez nem valósult meg, a tanulmány tárágyát képező törvényjavaslatok nyarán kerültek a Tisztelt Ház elé. II. Az önkormányzati régió megteremtését célzó törvényjavaslatok bemutatása Ebben a fejezetben a nyarán az Országgyűlés elé benyújtott törvényjavaslatok tartalmát szeretném részletesen bemutatni, összevetve azokat a hatályos szabályozással. Két törvényjavaslat került a honatyák elé, az első az Alkotmány megfelelő módosítását tűzte ki, a második az önkormányzatokról szóló évi LXV. törvény módosítását T/234 A MAGYAR KÖZTÁRSASÁG ALKOTMÁNYÁRÓL SZÓLÓ ÉVI XX. TÖRVÉNY MÓDOSÍTÁSÁRÓL Ez a törvénymódosítás június 21-én került napirendre. Dr. Petrétei József igazságügyi és rendészeti miniszter, mint a napirendi pont előadója, miniszteri expozéjában a következőt emelte ki az alkotmánymódosítással kapcsolatban. 1 Horváth M. Tamás: A regionális intézményrendszer kiépítése Magyarországon: Szervezeti rend és működés (2004); (Forrás:
8 8 Annak célját a jelenlegi önkormányzati rendszer reformjaként határozta meg, azzal, hogy az megőrzi a jelenlegi szabályozás alapvető vonásait. A javaslat egyrészt alkotmányi szintre emelné a régiót mint önálló területszervezési egységet, és ezzel megalapozza a középszintű közigazgatás átfogó reformját; másrészt pedig a minden települést megillető önkormányzás fenntartása mellett lehetővé teszi a közszolgáltatások hatékonyabb és magasabb színvonalú ellátása érdekében a kötelező önkormányzati társulás előírását. Mindez természetesen nem sérti az önkormányzatok eddig is alaptörvényi szinten rögzített egyenjogúságát, sőt a javaslat meglévő hiányosságot pótol akkor, amikor rögzíti, hogy a kötelezettségeket, a feladatokat és hatásköröket csak az önkormányzatok sajátosságainak figyelembevételével lehet megállapítani. A javaslat legfontosabb elemének a regionális reform alkotmányos alapjainak megteremtését nevezte. Ennek lényege, hogy a közeljövőben ténylegesen elismerhető legyen a régió, mint az állam területi tagozódásának önálló, önkormányzattal is rendelkező szintje, így a javaslat megfelelő felkészülési időszakot biztosítva előírja a regionális önkormányzatok létrehozását és a megyei önkormányzatok egyidejű megszüntetését. 2 Mindehhez természetesen megfelelő átmeneti rendelkezések megállapítása szükséges. A javaslat ennek megfelelően tartalmazott egyfajta menetrendet, ennek a folyamatnak a végig viteléhez, ez alapján a ban megválasztott megyei önkormányzati képviselők mandátuma a évi európai parlamenti választás napjáig tartott volna, és ezzel egy időben került volna sor első alkalommal a regionális közgyűlések megválasztására. Így 2006-ban megválasztott települési önkormányzati képviselők és polgármesterek mandátuma áprilisáig vagy májusáig tarthatott volna, amikor is általános, minden szintre kiterjedő önkormányzati választásokra került volna sor. Az átmeneti szabályok július 1-jén veszítenék hatályukat. Ettől az időponttól kezdve az önkormányzati választásokat az előző általános választásokat követő negyedik év április vagy május hónapjában kellene megtartani. Ez kielégíti azt a régóta érlelődő kívánalmat is, hogy az önkormányzati választásokra a parlamenti ciklus félidejében kerüljön sor. Mindebből világosan következik, hogy 2009-ig, az első regionális választásokig a megyei közgyűléseket mindenképpen meg kell jeleníteni az alkotmány szintjén. Éppen ezért a javaslat szerint az alkotmány 41. (3) bekezdése az első regionális választás napjáig mind a megyét, mind a régiót az állam területi tagozódásának önálló szintjeként nevezi meg, ezen 2 Országgyűlési Napló, június 21., Felszólaló Dr. Petrétei József, igazságügyi és rendészeti miniszter
9 9 időpontot követően azonban már csak a régiókról szóló rendelkezés maradna hatályban. A javaslat másik eleme a települési önkormányzatok eredményesebb működésének biztosítása. A kistelepülések önkormányzatainak fennmaradása minden kétséget kizáróan olyan érték, amelyet a továbbiakban is mindenképpen meg kell őrizni. Éppen ezért a javaslat szerint önkormányzati szerveket, képviselő-testületet és polgármestert változatlanul minden település választópolgárai választhatnának. Kétségtelen azonban, hogy egyes közszolgáltatások színvonalas biztosítása a kistelepülések szintjén még komoly anyagi ráfordítások árán sem mindig biztosítható. Ennek érdekében az alkotmány lehetővé tenné a törvényalkotás számára egyes önkormányzati feladatok esetében a kötelező társulási feladatellátás előírását, amennyiben valamely közszolgáltatás ellátása ilyen módon hatékonyabban megvalósítható. Ki kell emelni azonban, hogy az önkéntes társulás lehetőségét ez a módosítás továbbra sem zárja ki. Mindez nem eredményezné a települési szintű önkormányzás elvének feladatását, hiszen az önkormányzati társulások továbbra sem válnának önálló önkormányzati szintté. A helyi önkormányzás joga változatlanul az egyes települések választópolgárait illetné meg. Ezzel a szabályozási megoldással egyrészt a helyi közszolgáltatások magasabb színvonalú ellátása is biztosítható, ugyanakkor a kistelepülések választópolgárai közösségeinek a helyi önkormányzáshoz való joga sem csorbulna. A változások fenti két alapvető irányán túl a javaslat olyan további, kisebb terjedelmű módosításokat is tartalmaz, amelyek szintén az önkormányzatok hatékonyabb működését, feladatellátását szolgálják, ugyanakkor az önkormányzatok alkotmányos jogállásának lényegi elemeit változtatják meg. 3 Ezek közül kiemelném a T/234 számú alkotmánymódosító törvényjavaslat 2. -át, amely az Alkotmány 43. -át a következőképpen kívánta módosítani: 43. (1) A helyi önkormányzatok egyenjogúak. Az önkormányzatok kötelezettségei, feladatai és hatáskörei figyelembe véve az önkormányzat sajátosságait eltérőek lehetnek. (2) A helyi önkormányzatok részére kötelezettséget törvény állapíthat meg. A hatályos szöveg pedig a következő: 3 Országgyűlési Napló, június 21., Felszólaló Dr. Petrétei József, igazságügyi és rendészeti miniszter
10 (1) A helyi önkormányzatok alapjogai (44/A. ) egyenlőek. Az önkormányzatok kötelezettségei eltérőek lehetnek. (2) A helyi önkormányzati jogokat és kötelezettségeket törvény határozza meg. Az önkormányzat hatáskörének jogszerű gyakorlása bírósági védelemben részesül, jogai védelmében az önkormányzat az Alkotmánybírósághoz fordulhat. Az előterjesztő igazságügyi- és rendészeti miniszteri expozéjában elmondta, hogy ezzel a javaslat elvégzi a közjogászok által már régóta egybehangzóan javasolt módosítást, amely szerint a helyi önkormányzatoknak nem alapjogaik, hanem a kormánnyal szembeni autonómiájuk van.. Azonban a törvényjavaslat indoklásában erre nem történik hivatkozás. Véleményem szerint, visszalépés lett volna, ha a fenti módosítás ebben a formában elfogadásra került volna. A helyi önkormányzatoknak nem csupán a kormánnyal szembeni autonómiájuk van, hanem igenis alapjogokról beszélhetünk, amit megerősít az Alkotmánybírósághoz fordulás lehetőségének a biztosítása is. A hivatkozott Alkotmány 44/A. - ában foglaltak, meghatározzák az alapvető irányát az önkormányzatok lehetőségének. Az önkormányzatok ellensúlyt is képeznek a központi kormányzattal szemben, igaz ez Magyarországon, lévén monista típusú állam, nem olyan jelentős. Azonban, az Alkotmány jelenlegi szövege jobban kifejezi a helyi önkormányzatok fontosságát, az alkotmányos berendezkedésben betöltött szerepét. A törvényjavaslat módosítani kívánta az Alkotmánnyal ellentétesen működő helyi képviselő-testület feloszlatására vonatkozó szabályokat is, és azt az Alkotmánybíróság hatáskörébe kívánta utalni. Tekintsük át a jelenlegi jogi helyzetet, a szabályozás első szintje az Alkotmány 19. (3) bek. l. pontjában található, amely szerint: Az Országgyűlés a Kormánynak - az Alkotmánybíróság véleményének kikérése után előterjesztett - javaslatára feloszlatja azt a helyi képviselőtestületet, amelynek működése az Alkotmánnyal ellentétes. Az Alkotmány hivatkozott bekezdése alapvető szabályokat rögzít, a következők szerint: 19. (1) A Magyar Köztársaság legfelsőbb államhatalmi és népképviseleti szerve az Országgyűlés. (2) Az Országgyűlés a népszuverenitásból eredő jogait gyakorolva biztosítja a társadalom alkotmányos rendjét, meghatározza a kormányzás szervezetét, irányát és feltételeit. (3) E jogkörében az Országgyűlés
11 11 a) megalkotja a Magyar Köztársaság Alkotmányát; l) a Kormánynak - az Alkotmánybíróság véleményének kikérése után előterjesztett - javaslatára feloszlatja azt a helyi képviselőtestületet, amelynek működése az Alkotmánnyal ellentétes; dönt a megyék területéről, nevéről, székhelyéről, a megyei jogú várossá nyilvánításról és a fővárosi kerületek kialakításáról; Tehát az Alkotmány ebben az összefüggésben utalja az Országgyűlés hatáskörébe az alkotmányellenesen működő helyi képviselő-testület feloszlatását. A 19.. (2) bekezdésében az szerepel Országgyűlés a népszuverenitásból eredő jogait gyakorolva biztosítja a társadalom alkotmányos rendjét,, majd ezt folytatva a (3) bekezdés így szól E jogkörében az Országgyűlés a Kormánynak - az Alkotmánybíróság véleményének kikérése után előterjesztett - javaslatára feloszlatja azt a helyi képviselőtestületet, amelynek működése az Alkotmánnyal ellentétes,. Az T/234 számú alkotmánymódosításra irányuló törvényjavaslat, megszüntetné az Országgyűlés ezen jogkörét. Azt a IX. fejezetben a helyi önkormányzatok szabályai között helyezné el, kiegészítve a 44. -át a következő (5) bekezdéssel: (5) Az Alkotmánybíróság a Kormány indítványára feloszlatja azt a képviselő-testületet, amelynek működése az Alkotmánnyal ellentétes.. A változás indokaként az előterjesztő részéről az hangzott el, hogy a jelenlegi megoldás nem illeszkedik a magyar közjogi rendszerbe, az alkotmányellenes működés kérdése nem politikai döntést igényel, az alkotmányellenesség megállapításának jogát az alkotmányvédelem legfőbb szervéhez indokolt telepíteni. Az Alkotmány 19. -ának tartalma alapján jelenleg éppen olyan jó helyen van a szabályozás, mint a módosítást követően lenne. Véleményem szerint, az Országgyűlés, az Alkotmánybíróság véleményének birtokában meg tudja hozni döntését, az nem idegen az Alkotmányban ehelyütt meghatározott funkciójától, valamint az alkotmányellenesen működő képviselő-testület feloszlatása nem alkotmányellenesség megállapítása, ahogy azt az előterjesztő nevezi.
12 T/240 A HELYI ÖNKORMÁNYZATOKRÓL SZÓLÓ ÉVI LXV. TÖRVÉNY MÓDOSÍTÁSÁRÓL A bemutatott alkotmánymódosítási javaslat szükségszerűen együtt jár a helyi önkormányzatokról szóló évi LXV. törvény módosításának igényével. A javaslat illeszkedik az alkotmánymódosítás gondolatmenetéhez, emellett számos olyan módosítást is átvezet az önkormányzati törvényen, amelyek az elmúlt évek tapasztalatai alapján szükségesnek tart az előterjesztő. Ebben a fejezetben a törvényjavaslat régiókkal kapcsolatos rendelkezésekkel, továbbá az önkormányzati rendszert alapvetően érintő módosításaival foglalkozom. A javaslat az Ötv. VIII. fejezetét teljesen megújítani kívánja, ez a fejezet jelenleg a megyei önkormányzat címet viseli és ennek megfelelően annak részletes szabályait is itt találjuk. Annak a koncepciónak a jegyében, amely már az alkotmánymódosító javaslatban is benne foglaltatott, a megye, mint területi önkormányzati szint megszűnik és helyére a regionális önkormányzat kerül. Ennek megfelelően az Ötv-t módosító javaslat ezt a fejezetet a következőképpen módosítaná. A koncepció-váltást mutatja, hogy jelenleg a fejezet nyitó szakasza, a 69. a feladatellátás szabályait tartalmazza, azt, hogy milyen esetben működtet a megye intézményt, azt hogyan veheti át a helyi önkormányzat. Ez is alátámasztja azt az elterjedt véleményt, hogy a jelenlegi megyei önkormányzat elsősorban egy intézményfenntartó szervezet. Ezzel szemben a javaslat egy távlatos mondatot helyez az említett szakasz első bekezdésébe 69. (1) A régióban a decentralizáció elve alapján területi önkormányzat működik.. Ebben a jelenlegi szabályozáshoz képest a decentralizáció, mint elv megjelenése jelent újdonságot, amelynek az elméleti feltételeit jelen írás első fejezetében igyekeztem bemutatni. Ezt követi a regionális önkormányzat hatáskörébe tartozó feladatok felsorolása, ide tartoznak különösen a területfejlesztéssel, a támogatáspolitikával, a foglalkoztatással, a környezet- és természetvédelemmel, az egészségüggyel, a szociálpolitikával, a közlekedés-infrastruktúrával és közlekedés-szervezéssel, a turizmussal, a fogyasztóvédelemmel, egyes közoktatással és a szakképzéssel, az innováció és a tudomány támogatásával, a nemzeti kulturális örökség védelmével, a főépítészi tevékenységgel, valamint a katasztrófa-védelemmel összefüggő helyi közügyek. A regionális önkormányzati feladat- és hatásköröket a törvényben meghatározott kivételekkel - a regionális önkormányzat közgyűlése gyakorolná.
13 13 Az elképzelés szerint a regionális önkormányzat feladat- és hatáskörét az e törvényben meghatározott keretek között külön törvények határozzák meg. Véleményem szerint, a törvényjavaslat gyengeségének ez a legfőbb bizonyítéka. Az előterjesztő miniszter, ezt éppen ellenkező megközelítésben látja, amit úgy fogalmazott meg, hogy amikor a munkamegosztás optimális szintjét akarjuk kialakítani, akkor a feladatköröket kell megjelölni, és a kerettörvényben, a kétharmaddal elfogadott önkormányzati törvényben kijelölni azokat a főbb területeket, amelyeket az adott szintnél szeretnénk elláttatni az önkormányzatok által. Az ágazati feladatokat és az ágazati törvények szabályozási felelősségét ez a kerettörvény nem veheti át. Nem lenne célszerű, hiszen építkezni is úgy szoktunk, hogy előbb fölépítjük a házat, és utána döntünk arról, hogy ezt hogyan bútorozzuk be. Most a házat építjük, és az ágazati törvények fognak majd a részletekről rendelkezni. 4 Azonban, ha valóban erőteljes a szándék, arra, hogy a központi közigazgatástól, a kormányzattól kívánnak a decentralizáció jegyében feladatokat a regionális önkormányzatoknak átadni, akkor nem lehet ezt csupán az ágazati törvényekre bízni, látszania kell a határozott jogalkotói szándéknak arra, hogy az újonnan kialakított területi egység, és annak választott önkormányzata megfelel, annak az elképzelésnek, ami egy valódi decentralizáció előfeltétele. Részletes felsorolást leginkább a regionális önkormányzat területfejlesztési és fejlesztéspolitikai feladatkörében találunk. Ezek a feladatok többségében jelenleg a Regionális Fejlesztési Tanácsok feladatát és hatáskörét képezik, a területfejlesztésről és területrendezésről szóló évi XXI. törvény alapján. Az előterjesztő külön kiemelte felszólalásában ennek megtörténtét, hiszen jelenleg a regionális fejlesztési tanácsok delegálás alapján összeálló testületek, az említett törvényben meghatározott feladatokkal. Ez valóban komoly feladat- és hatáskör lenne a regionális önkormányzatok számára, ha világos lenne a viszony a kormány és közöttük, az elképzelés azonban ezt később az ágazati törvények keretében kívánná megtenni. Ennek tükrében nem egyértelmű, hogy mennyiben lesz erősebb a regionális önkormányzathoz beépített fejlesztéspolitikai hatáskör, a jelenlegi a regionális fejlesztési tanácsokénál. A feladat-ellátás pénzügyi-anyagi feltételeit a feladat- és hatáskört telepítő törvény hatályba lépésével egyidejűleg megfelelő, az ellátandó feladattal arányos költségvetési hozzájárulással, illetve szükség esetén vagyonjuttatással biztosítaná a javaslat. További példálódzó felsorolást találhatunk a regionális önkormányzat foglalkoztatással kapcsolatos, környezet- és természetvédelmi, egészségügyi és szociálpolitikai, szociális és gyermekjóléti, fogyasztó- 4 Országgyűlési Napló, június 21., Felszólaló dr. Lamperth Mónika önkormányzati és területfejlesztési miniszter
14 14 védelmi, a turizmust érintő valamint a közlekedési és útügyi feladatköre esetében. Ezek többsége azonban inkább koordinatív, tervező szerepet szán a regionális önkormányzatnak és kevésbé kézzel fogható, erős hatásköröket. Ez alapján megállapítható, hogy a javaslatban felvázolt regionális önkormányzat feladat- és hatáskörei sokkal erősebbek, mint a jelenlegi megyei önkormányzaté, azonban nem érik el azt a szintet, amely alapján valódi, a sokat hivatkozott nyugat-európai értelemben vett decentralizációról beszélhetnénk. Most nézzük, milyen formában képzeli el a javaslat a regionális önkormányzat szervezetét, eszerint: A regionális önkormányzatok szervezetére a települési önkormányzatokra vonatkozó előírásokat az e fejezetben foglalt eltérésekkel kell alkalmazni.. Ez jelentős eltérés a korábbi szabályozáshoz képest, amennyiben a települési önkormányzatokra vonatkozó előírások vonatkoznak másodlagos szabályozásként a regionális önkormányzatokra, vagyis eltűnik az a különbség, ami eddig abból adódott, hogy a megyei önkormányzat, abban a formában ahogy létrejött, egészen más összefüggésben létezett, mint a települési önkormányzatok, mind az állampolgárok életét befolyásolni tudó döntések, mind a feladatés hatáskörök célja tekintetében. A törvényjavaslat alapján, a regionális önkormányzat szervei: a közgyűlés, a közgyűlés elnöke, a bizottságok és az önkormányzati hivatal. A regionális önkormányzat tisztségviselői: az elnök és az alelnök. A regionális önkormányzat közgyűlése több alelnököt is választhat. A regionális elnök személyére a testület tagjai közül a közgyűlés bármely tagja javaslatot tehet, az alelnök személyére az elnök tesz javaslatot. A regionális közgyűlés határozatlan időre regionális főjegyzőt nevez ki. A regionális önkormányzat hivatala a regionális főjegyző vezetésével ellátja az önkormányzat működésével kapcsolatos feladatokat, valamint intézi a törvény és kormányrendelet által meghatározott államigazgatási ügyeket. Ez a hivatal segíti az önkormányzat szervei törvényes és szabályszerű működését, szakmailag előkészíti a testületi formában működő szervek és a tisztségviselők döntéseit, gondoskodik a döntések végrehajtásának szervezéséről, ellenőrzéséről, továbbá beszámol a végrehajtás eredményéről. A javaslat létrehoz egy új típusú közigazgatási szervet, az ún. igazgatási szervet (igazgatóságot), a regionális hivatal feladatait ezek útján látná el, az igazgatóság a regionális hivatal belső szervezeti egységeiként működnének, vezetőjét a közgyűlés nevezné ki határozatlan időre, felette az egyéb munkáltatói jogokat a főjegyző gyakorolja. Az igazgatási szerv (igazgatóság) részletes feladatait és hatáskörét külön jogszabály állapíthatná meg.
15 15 A törvényjavaslat szerint, a regionális önkormányzat székhelyét az Országgyűlés jelöli ki. A közgyűlés szervezeti és működési szabályzatában a térség nagyvárosai közül regionális társszékhelyet, társszékhelyeket jelölhet ki. Fontos terület-szervezési változás a megyei jogú város státusz megszüntetése. Tehát a regionális önkormányzat, szemben a jelenlegi megyei önkormányzatokkal, a teljes területére vonatkozóan rendelkezik hatáskörrel, a regionális önkormányzati választáson a régió valamennyi választópolgára részt vesz, ez mindenképpen erősítené pozícióját, hiszen a jelenlegi helyzetben éppen a megyék legjelentősebb városai, - amelyek között a megye székhelyét is találjuk - esnek kívül a területi önkormányzat hatáskörén. Ennek megfelelően a javaslatban a települések új típusaként jelenik meg a nagyváros, ilyen a korábban megyei jogú városi jogállással rendelkezett település, a régió székhelye, továbbá kérelemre nagyvárossá nyilvánítható az a város, amelynek lakossága az 50 ezer főt meghaladja, és vonzáskörzete több kistérségre kiterjed. A törvényjavaslat beemelné az Ötv-be következő szakaszt: Az Országgyűlés dönt az állam területi tagozódásáról, továbbá az érintett önkormányzatok véleményének kikérése után a régiók összevonásáról, szétválasztásáról, határainak megváltoztatásáról, elnevezéséről és székhelyéről, a nagyvárossá nyilvánításról, valamint a fővárosi kerületek kialakításáról.. A fővárossal határos regionális önkormányzattal kapcsolatban találunk eltérő rendelkezéseket, ezek további kötelezettségeket, korlátokat állapítanak meg a számukra. Ilyen, hogy a fővárossal határos regionális önkormányzat a főváros és agglomerációja fejlesztéspolitikai koordinációja érdekében köteles együttműködni a fővárosi önkormányzattal. Az együttműködés elősegítése érdekében agglomerációs egyeztető bizottságot hoznak létre. Törvény előírhatja, hogy meghatározott esetekben a fővárosi, valamint a vele határos regionális önkormányzat közgyűlése közös ülésen együttes döntést hozzanak.. A törvényjavaslat természetesen átvezeti az T/234 számú alkotmánymódosító törvényjavaslatban foglaltak szerint az Alkotmánnyal ellentétesen működő helyi képviselő-testület feloszlatására vonatkozó új szabályokat. Végezetül kimondja, hogy ha törvény másképp nem rendelkezik, a megyei önkormányzat általános jogutódja az adott megye területét magába foglaló regionális önkormányzat.
16 16 Felhasznált jogszabályok: XX. törvény A Magyar Köztársaság Alkotmánya évi LXV. törvény A helyi önkormányzatokról évi XXI. törvény A területfejlesztésről és területrendezésről Felhasznált irodalom: HORVÁTH M. Tamás: A regionális intézményrendszer kiépítése Magyarországon: Szervezeti rend és működés (2004); (Forrás: Országgyűlési Napló
17 17 Bodzási Balázs Polgári Jogi Tanszék Konzulens. Harmathy Attila Főbb csomópontok az önálló zálogjog újraszabályozásához 1. A téma aktualitása Az elmúlt hónapokban megélénkült a vita az új Polgári Törvénykönyv Javaslata körül, amely azzal áll szoros összefüggésben, hogy a jogalkotó belátható időn belül le akarja zárni a Javaslat társadalmi vitáját és a Kormány, majd az Országgyűlés elé kívánja terjeszteni az új Kódex normaszövegét. Ez a fokozódó érdeklődés természetesen érinti a zálogjogi rendelkezéseket is, annál is inkább, mivel a Javaslat lényeges változtatásokat vetít előre a zálogjogi szabályozásban, amely tíz év alatt immár a harmadik nagy átalakulását eredményezné ennek a jogterületnek. A viták felszínre hozták az önálló zálogjog létével és lényegével kapcsolatos kérdéseket is, a jogalkotó ugyanis el akar tekinteni ennek az 1996-ban bevezettet jogintézménynek a szabályozásától. 5 Az elmúlt időszakban tartott szakmai rendezvényeken 6 sokszor elhangzott az a jogalkotói érv, hogy az önálló zálogjog nagyobb gond nélkül helyettesíthető lenne más jogintézményekkel, mindenekelőtt a keretbiztosítéki jelzálogjog, illetve a Javaslatban külön nevesített, de részletesen még ki nem dolgozott, ún. aljelzálogjog által. Más helyen már kifejtésre került, hogy az önálló zálogjog komoly magyar jogtörténeti hagyományokkal rendelkezik, így nem tekinthető 5 JAVASLAT IV old. 6 A Magyar Országos Közjegyzői Kamara február 23-án rendezett műhelykonferenciát Várható változások a zálogjogi szabályozásban címmel. A konferencián elhangzott előadásokról azóta egy kiadvány is megjelent. A konferencián felszólaló előadók bírák, gyakorló ügyvédek, közjegyzők, banki jogtanácsosok egyaránt védelmükbe vették az önálló zálogjog intézményét. Hasonlóan reagáltak a Magyar Bankszövetség április 4-én megrendezett szakmai találkozójának résztvevői is.
18 18 idegen testnek a magyar magánjog világában. 7 Az is részletesen bemutatásra került, hogy milyen európai uniós jogalkotási elképzelések jelentek eddig meg egy európai nem-járulékos jelzálogjog megvalósítása érdekében. 8 Ezen elképzelések hátterében természetesen az áll, hogy a nem-járulékos zálogjogok számos előnnyel rendelkeznek a járulékoshoz képest, rugalmasabbak, olcsóbbak és a komplex finanszírozási igények kielégítésére alkalmasabbak. Jelen írásban nem kívánjuk külön alátámasztani azt, hogy ezek az előnyök valósak, illetve, hogy a nemjárulékos zálogjog alkalmazása mögött tényleges gazdasági igények húzódnak meg. Ezeket adottnak tekintjük. Ennek a tanulmánynak a célja ezzel szemben az, hogy megfogalmazza a jövőbeli szabályozási koncepció főbb csomópontjait. Ez a koncepció az önálló zálogjog hatályos szabályozásán alapszik, de néhány ponton ki is egészíti azt. 2. A nem-járulékos zálogjog tulajdonságai Az európai országok jogrendszereiben a zálogjogi szabályozás több évszázados jogfejlődés eredményeként, a római jogi gyökerekig visszanyúlóan fejlődött ki. A római jogi hagyományok mellett azonban számos kontinentális jogra jelentős hatást gyakoroltak a germán jogi tradíciók, amely hatás a zálogjogi szabályozásban is kimutatható. 9 Amíg a római jogi hatás a járulékosság elvének kialakulását és megszilárdulását eredményezte, addig egyes germán partikuláris jogok (pl. a mecklenburgi és a hamburgi) még a XIX. század végén sem ismerték a járulékos jelzálogjogi formát Bodzási Balázs: Az absztrakt zálogjog előzménye a régi magyar magánjogban A telekadósság és a telekadóslevél, Themis, december old, valamint Bodzási Balázs: Támpontok az önálló zálogjog újraszabályozásához A telekadósság és a telekadóslevél, A Polgári Jogi Tudományos Diákkör Évkönyve, ELTE ÁJK, Budapest 2007, old. 8 Bodzási Balázs: Javaslat az önálló zálogjog újraszabályozására, Polgári Jogi Kodifikáció, szám, old. illetve Otmar Stöcker: A határokon átívelő ingatlanfinanszírozás jelzálogjogi biztosítéka Eurohypothek/Eurohypothec közös zálogjog Európa számára, Európai Jog, március old. 9 A kétféle jogtörténeti hagyomány elsőként az 1900-ban hatályba lépett német polgári törvénykönyvben (a továbbiakban: BGB) ötvöződött, amely egyaránt szabályozza a járulékos jelzálogjogot (Hypothek ) és a nem-járulékos jellegű Grundschuldot ( ). A jelzálogjog ezen két típusa közötti alapvető különbség, hogy Grundschuld esetében nem követelmény egy alapul fekvő, biztosítandó jogviszony fennállta. Annak ellenére, hogy a BGB a Hypothek-ot sokkal részletesebben szabályozza, a német hitelezési gyakorlatban már az 1970-es évek óta a Grundschuld pontosabban: Sicherungsgrundschuld, vagyis a biztosítéki céllal alapított Grundschuld vált meghatározóvá, mára szinte kizárólagossá. Lsd. részletesebben: FLEXIBILITÄT, 87. old. 10 Nizsalovszky Endre: A zálogjogok és a telki teher néhány főkérdése, Budapest 1928, 104. old.
19 19 A járulékos jelleg hiánya egy pontosításra szoruló kifejezés. A nemjárulékos jelzálogtípust elsőként meghonosító német jogban sem tekintik ugyanis a Sicherungsgrundschuld-ot mindenféle járulékosságot nélkülöző biztosítéki jognak. A törvényi járulékosság (gesetzliche Akzessorietät) helyett csupán a szerződéses járulékosság (vertragliche Akzesorietät) kifejezést használják. 11 Mindez arra utal, hogy létezik jogi kapcsolat az alapul fekvő követelés és a biztosítéki jog között, de ezt nem a törvény, hanem a felek közötti kötelmi jogi megállapodás az ún. biztosítéki szerződés (Sicherungvertrag, Sicherungsabrede) közvetíti. A jogalkalmazói gyakorlat megteremtette annak feltételeit mindenekelőtt a biztosítéki szerződés kötelező tartalmi elemeinek meghatározása által -, hogy a szerződéses járulékosság semmivel sem hozza kedvezőtlenebb, vagy kiszolgáltatottabb helyzetbe a kötelezettet, mint törvényi járulékosság esetén lenne. 12 Mindez alapján félrevezető ezt a zálogtípust absztraktnak tekinteni. Ez a magyar jogi szóhasználatban egy bevett fordulat, amelyet az önálló zálogjogra is alkalmaznak. Amennyiben az új Ptk. követi a német jogi elmélet által kidolgozott Trennungs- és Abstraktionsprinzip-et 13, akkor kétségkívül pontosabb a nem-járulékos zálogjog kifejezés, az absztrakt zálogjog helyett. Ebből a szempontból helyesnek tartom Lohn Balázs véleményét, aki szerint a járulékosság ellentéte a nem-járulékosság, az absztrakcióé a kauzalitás. 14 Márpedig kauzája egy nem-járulékos zálogjognak is kell, hogy legyen. Az ezzel ellentétes felfogás tagadná az önálló zálogjog biztosítéki célját. A járulékos és a nem-járulékos (vagy szerződésesen járulékos) zálogjogok közötti különbségek az alábbiakban foglalhatóak össze: 11 Otmar Stöcker: A határokon átívelő ingatlanfinanszírozás jelzálogjogi biztosítéka, Európai Jog, szám, 23. old. 12 A német jog mellett számos más európai állam jogrendszere is ismeri és alkalmazza a nem-járulékos jellegű jelzálogtípust. Ismert ez a jelzálogtípus az észt és a szlovén jogokban, de részlegesen és tervezet formájában Bosznia-Hercegovinában is. Tervezet formájában, meglehetősen jól kidolgozottan, egy esetleges magyar jogalkotás számára is példamutató jelleggel megtalálható a nem-járulékos jelzálogtípus Lengyelországban is. Azok a jogrendszerek, amelyek kifejezetten nem ismerik a nem-járulékos jelzálogjogot a járulékosság elvének részleges áttörésével próbálják meg elérni ugyanazt a fokú rugalmasságot, amelyet egy nem-járulékos zálogjog biztosítani tud. Erre példa az osztrák jog, ahol a gyakorlat a Höchtsbetragsthypothek szabályait tágítja a lehetőségek szerinti legszélesebbre. Magyarországon az évi XXVI. törvény (a továbbiakban: I. Zálogjogi Novella) honosította meg ismét a nem-járulékos jellegű zálogjogot, önálló zálogjog formájában. Az akkor megalkotott szabályozást a évi CXXXVII. törvény (a továbbiakban: II. Zálogjogi Novella) pontosította. Hazánkban mindemellett már voltak jogtörténeti előzményei ennek a zálogtípusnak, hiszen a jelzálogjogról szóló évi XXXV. törvény (a továbbiakban: Jt.) telekadósság néven ( ) a jelzálogjog egyik altípusaként már szabályozta. 13 lsd. pl. Manfred Wolf: Sachenrecht, 22. Auflage, München 2006, old. 14 Lohn Balázs: Az absztrakció jogintézménye különös tekintettel a zálogjogra, Polgári Jogi Kodifikáció, szám, 18. old.
20 20 - alapítás: A járulékos zálogjog követelés nélkül nem alapítható. 15 Nemjárulékos jellegű zálogjog ezzel szemben alapul fekvő követelés nélkül is alapítható fennállás, átruházás: A járulékos zálogjog biztosított követelés nélkül nem állhat fenn, vagyis a követelés és a zálogjog csakis együttesen ruházható át [Ptk (4) bekezdés]. A másik zálogtípus azonban önállóan, követelés nélkül is átruházható [Ptk (3) bekezdés első mondat]. Az önálló átruházhatóság nagyfokú rugalmasságot, adott esetben forgalomképességet biztosít a nem-járulékos zálogfajták számára. - megszűnés: A törvényi járulékosság elvéből következően a követelés megszűnésével megszűnik maga a biztosítéki jog is [Ptk (3) bekezdés]. A szigorú járulékosság elve olyannyira meghatározó, hogy adott esetben áttöri a közhiteles nyilvántartás elvét is. Ez jelenik meg a hatályos Ptk (3) bekezdés második mondatában, amely szerint a követelés csökkenése vagy megszűnése a bejegyzés tartalmára tekintett nélkül kihat a zálogjogra. A szigorú járulékosság elvéből fakadó rugalmatlanság sokszor okoz problémát a gyakorlatban is és vezet adott esetben olyan jogkövetkezményekhez, amelyet a felek egyike sem kíván (lsd. BH jogeset). A nem-járulékos zálogjog természetesen a követelés megszűnésére tekintet nélkül továbbra is fennállhat: a követelés megszűnésével együtt nem szűnik meg ex lege a biztosítéki jog is. Mindez további rugalmasságot biztosít ennek a zálogfajtának, hiszen lehetővé teszi, hogy a kötelezett újabb hiteleket vegyen fel, amelyeket ugyanazzal a zálogjoggal tud biztosítani. Erre a járulékos zálogjog nyilvánvalóan nem alkalmas és a keretbiztosítéki jelzálogjog is csak korlátozott mértékben, vagyis akkor, ha nem változik a hitelező személye. 3. Az önálló zálogjog nem fiduciárius jogügylet A Javaslat kiindulópontja, hogy az önálló zálogjog fiduciárius jogügyletnek tekintendő, szabályozásától ezért el kell tekinteni. Ezeknek az ügyleteknek az egyik legfontosabb jellegzetessége a jogi helyzet megkettőződése. Ez azt jelenti, hogy a jogszerző (fiduciárius) harmadik személyek irányába - kifelé - tágabb jogkört nyer, mint amekkora őt az átruházó adóssal (fiducians) szemben megilleti. Ebből az is következik, hogy a jogszerző felelős azért, hogy ezt a többletjogot csak korlátozásokkal gyakorolja. Fiduciárius tehát az a jogügylet, amely alapján kettős jogi helyzet áll elő: a jogszerző kifelé, harmadik személyek irányában tágabb jogkört nyer, mint amekkora őt az átruházó adóssal szemben, a 15 Ez tükröződik a zálogjog fogalmát meghatározó Ptk (1) bekezdésében is. 16 Erre utal a hatályos Ptk (3) bekezdésének első mondata.